# Branislav Sekulić

Branislav Sekulić| Lični podaci |
| --- |
| Datum rođenja | 29. listopada 1906. |
| Mjesto rođenja |  Beograd, Srbija (tada  Kraljevina Srbija) |
| Datum smrti | 24. rujna 1968. |
| Mjesto smrti |  Bern, Švicarska |
| Nacionalnost | Srbin |
| Pozicija | napadač |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1921 – |  FK Dušanovac |  |
| 0000 – 1922 |  FK Karađorđe |  |
| 1922 – 1926 |  SK Jugoslavija | 126 (110) |
| 0000 – |  SO Montpellier |  |
| 0000 – |  Club Français |  |
| 1930 – 1931 |  Grasshopper |  |
| 1931 – 1935 |  Urania Genève |  |
| 1935 – 1937 |  SK Jugoslavija |  |
| 1937 |  Jedinstvo Beograd |  |
| 1942 – 1943 |  Jedinstvo Beograd |  |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 1925 – 1936 |  Kraljevina Jugoslavija | 17 (8) |

 |
| Trenirani klubovi |
|  |
|  |  |
|  |
| 0000 –  |  HGŽK Cibalia
 |
|  1948 – 1951  |  FK Vojvodina
 |
|  1953  |  Crvena zvezda
 |
|  1957 – 1962  |  Fribourg
 |
|  1958 – 1960  |  Švicarska
 |
|  1962 – 1963  |  RFC Liège
 |
|  1964 – 1965  |  Young Fellows Juventus
 |
|  |
| \* Nastupi i golovi u profesionalnim klubovima koji se računaju samo za službene utakmice i tačni su do 26.6.2018.  |

**Branislav "Bane" Sekulić** (srpski: Бpaниcлaв "Бaнe" Ceкулић; Beograd, 29. oktobra 1906. — Bern, 24. septembra 1968.), je bio jedan od najboljih jugoslovenskih fudbalera između dva rata, istaknuti trener i pedagog.

Počeo je da igra u beogradskim klubovima Javor, Dušanovac, Karađorđe i Soko kao igrač podmlatka, da bi već 1921. sa bratom Dragutinom zaigrao za prvi tim Dušanovca - sa svega 15 godina! Obojica su igrali i u Karađorđu (Bane kao centarfor) i osvojili prvenstvo drugog beogradskog razreda.

Posle Sokola, prelazi u beogradsku SK Jugoslaviju u čijem podmlatku su već igrali braća "Moša" i Nikola Marjanović, "Baja" Dragićević, "Čiča" Luburić i Dača Đurić. Sa ovim igračima doživeo je punu igračku afirmaciju i u dresu SK Jugoslavije odigrao je 156 utakmica i postigao 110 golova. Kao odličan tehničar i dobar strelac, posebno se istakao u prvenstvu 1924. i 1925. kad je SK Jugoslavija osvojila dve jedine titule prvaka države. Igrao je na mestu centarfora, leve polutke a najčešće kao levo krilo.

Uz 28 utakmica za reprezentaciju Beograda i dve za "B" ekipu Jugoslavije (1934 — 1937), za koji je postigao jedan gol, odigrao je i 17 utakmica za najbolju selekciju Jugoslavije i postigao osam golova. Debitovao je 4. novembra 1925. u prijateljskoj utakmici protiv Italije (1:2) u Padovi, a poslednju utakmicu odigrao je takođe u prijateljskoj utakmici 13. decembra 1936. protiv Francuske (0:1) u Parizu.

Branio je boje Jugoslavije na prvom Svetskom prvenstvu 1930. u Urugvaju, a 26. avgusta 1934. protiv Poljske (4:1) u Beogradu postigao je tri gola.

Kad je jula 1926. napustio Jugoslaviju, bio je među prvim jugoslovenskim fudbalerima koji su kao profesionalci igrali u inostranstvu. U Francuskoj je igrao za Monpelje i Klub Franse, i na kup utakmici Monpelje - SAP (11:0) postigao devet golova! Igrao je i u Švajcarskoj za ciriški Grashoper i ženevsku ekipu Urania.

Vrativši se u Jugoslaviju, u sezoni 1935/36. ponovo je igrao za beogradsku SK Jugoslaviju, zatim je prešao u Jedinstvo u kome je 1937. godine završio karijeru.

Tokom Drugog svetskog rata bio je u zarobljeništvu, a posle rata se istakao kao odličan trener i pedagog. Bio je trener beogradske Crvene zvezde, novosadske Vojvodine, subotičkog Spartaka, Proletera iz Zrenjanina i Jedinstva iz Stare Pazove, a kad je 1957. napustio Jugoslaviju, bio je trener u Friburgu (1961), Liježu (1962 — 1963), u Austriji (1965 — 1966) i 1967. ponovo u Friburu (Švajcarska).
U periodu 1958 — 1960. bio je trener reprezentacije Švajcarske

Posle višemesečne bolesti umro je u Gradskoj bolnici u Bernu, a sahranjen je u mestu Belfo (Belfaux) kraj Fribura.

## Trofeji

### SK Jugoslavija

* Prvenstvo (2): 1924. i 1925.

## Povezano

* Montevideo, Bog te video!

## Vanjske veze

* Zvanični sajt reprezentacije
* RSSSF archive of coaches 1905-